Dinamit
Hajnóczy Péter, színdarab, Mozgó Világ, 1981
Péter Hajnóczy, play, Mozgó Világ, 1981
"Latinovits Zoltánnak"
A dráma voltaképpeni szövege az alábbi szerzői utasítással kezdődik. "Játszódik: Közép- vagy Kelet-Európában. Narrátor: Hatvannnégy-hatvanöt éves. Kopottas öltözék. Cinizmus, humorérzék, értelem, öngúny. Erős fény világítja meg, a színen gyakorlatilag nem látható semmi."
A lapszám fekete keretes gyászjelentéssel indul a második oldalon. A gyászjelentés szövege: "Ezerkilencszáznyolcvanegy augusztus tizedike van. Hajnóczy Péter legújabb művének szövegét készítjük elő nyomtatásra, nálunk tartott szerzői estjének szövegét illesztve mellé. A halálhír akárha családtagról érkeznék. Nem csupán szerzőnk, barátunk, szövetségesünk volt az elmúlt években. Három napja halott. Mire e számunk utcára kerül, már a megemlékezések, az utólagos elismerések idejét éljük. Álljon itt e néhány sor a társak első döbbenetének dokumentumaként. Ma volna harminckilenc éves."
Narrátor: …néha-néha – mikor még nem változtunk ÁRNYAKKÁ – leginkább akkor, amikor éjszakánként, ahogy mondani szokás, ki tudja miért, hiába forgolódom az ágyamban, semmiképp nem jön álom a szememre, csak úgy hajnal felé, akkor… elgondolkodom erről-arról."